CELEX: 32014D0621(01)
Language: el
Date: 2014-06-16 00:00:00
Title: Απόφαση του Συμβουλίου, της 16ης Ιουνίου 2014 , για τον διορισμό του ημίσεος των μελών του διοικητικού συμβουλίου της Ευρωπαϊκής Αρχής για την Ασφάλεια των Τροφίμων

21.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 192/2
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 16ης Ιουνίου 2014
   για τον διορισμό του ημίσεος των μελών του διοικητικού συμβουλίου της Ευρωπαϊκής Αρχής για την Ασφάλεια των Τροφίμων
   2014/C 192/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 25 παράγραφος 1,
   Έχοντας υπόψη τον κατάλογο των υποψηφίων που υποβλήθηκε στο Συμβούλιο από την Ευρωπαϊκή Επιτροπή,
   Έχοντας υπόψη τις απόψεις που εξέφρασε το Ευρωπαϊκό Κοινοβούλιο,
   Εκτιμώντας τα ακόλουθα:
   
               (1)
            
            
               Είναι σημαντικό να διασφαλισθεί η ανεξαρτησία, η υψηλή επιστημονική ποιότητα, η διαφάνεια και η αποτελεσματικότητα της Ευρωπαϊκής Αρχής για την Ασφάλεια των Τροφίμων (EAAT). Η συνεργασία με τα κράτη μέλη είναι επίσης απαραίτητη.
            
         
               (2)
            
            
               Η θητεία επτά μελών του διοικητικού συμβουλίου της Αρχής λήγει στις 30 Ιουνίου 2014.
            
         
               (3)
            
            
               Ο κατάλογος τον οποίο υπέβαλε η Επιτροπή εξετάσθηκε ενόψει του διορισμού επτά νέων μελών του διοικητικού συμβουλίου της Αρχής με βάση την τεκμηρίωση που προσκόμισε η Επιτροπή και υπό το πρίσμα των απόψεων που εξέφρασε το Ευρωπαϊκό Κοινοβούλιο. Σκοπός είναι να εξασφαλισθούν τα αυστηρότερα κριτήρια επάρκειας, ευρύ φάσμα σχετικής εμπειρογνωμοσύνης, π.χ. όσον αφορά τη διαχείριση και τη δημόσια διοίκηση, και η ευρύτερη δυνατή γεωγραφική κατανομή εντός της Ένωσης.
            
         
               (4)
            
            
               Σύμφωνα με το άρθρο 25 του κανονισμού (ΕΚ) αριθ. 178/2002, τέσσερα μέλη του διοικητικού συμβουλίου της Αρχής πρέπει να έχουν θητεύσει σε οργανώσεις εκπροσώπησης των καταναλωτών και άλλων συμφερόντων στην τροφική αλυσίδα. Η θητεία τριών μελών του διοικητικού συμβουλίου με τέτοια προηγούμενη θητεία λήγει στις 30 Ιουνίου 2014 και τα μέλη αυτά θα πρέπει, επομένως, να αντικατασταθούν.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται, ως μέλη του διοικητικού συμβουλίου της Ευρωπαϊκής Αρχής για την Ασφάλεια των Τροφίμων, για την περίοδο από 1ης Ιουλίου 2014 έως 30 Ιουνίου 2018, οι κάτωθι:
   Στέλλα ΚΑΝΝΑ-ΜΙΧΑΗΛΙΔΟΥ
   Iňaki EGUILEOR
   Jan MOUSING (2)
   
   Raymond O’ROURKE (3)
   
   András SZÉKÁCS
   Robert Van GORCOM
   Pieter VANTHEMSCHE (4)
   
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Λουξεμβούργο, 16 Ιουνίου 2014.
      
         
            Για το Συμβούλιο
         
         
            Ο Πρόεδρος
         
         Γ. ΚΑΡΑΣΜΑΝΗΣ
      
   
   
      (1)  ΕΕ L 31 της 1.2.2002, σ. 1.
   
      (2)  Προηγούμενη θητεία σε οργανώσεις εκπροσώπησης άλλων συμφερόντων στην τροφική αλυσίδα.
   
      (3)  Προηγούμενη θητεία σε οργανώσεις εκπροσώπησης καταναλωτών.
   
      (4)  Προηγούμενη θητεία σε οργανώσεις εκπροσώπησης άλλων συμφερόντων στην τροφική αλυσίδα.